
1. BENDROSIOS NUOSTATOS
1.1. Valstybinis patentų biuras (toliau – Perkančioji organizacija) kviečia tiekėjus dalyvauti tarptautiniame pirkime atviro konkurso būdu Patentų informacinės sistemos aptarnavimo, priežiūros ir vystymo paslaugoms pirkti (toliau – Pirkimas).
1.2. Pirkimas vykdomas vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais bei Tarptautinio pirkimo atviro konkurso būdu sąlygomis.
1.3. Vartojamos pagrindinės sąvokos apibrėžtos Viešųjų pirkimų įstatyme.
1.4.  Tarptautinio pirkimo atviro konkurso būdu sąlygos (toliau – Pirkimo sąlygos) ir jų paaiškinimai bei papildymai skelbiami Centrinėje viešųjų pirkimų informacinėje sistemoje (toliau – CVP IS) adresu https://pirkimai.eviesiejipirkimai.lt. Perkančioji organizacija neteikia tiekėjams Pirkimo dokumentų popierinio varianto. Tiekėjai turėtų atidžiai stebėti CVP IS talpinamus Pirkimo dokumentų paaiškinimus bei papildymus. Pirkime gali dalyvauti tik CVP IS registruoti tiekėjai. Bet kokia informacija, Pirkimo sąlygų paaiškinimai, pranešimai ar kitas Perkančiosios organizacijos ir teikėjo susirašinėjimas yra vykdomas tik CVP IS susirašinėjimo priemonėmis – Perkančiosios organizacijos pranešimus gaus prie pirkimo prisijungę tiekėjai.
1.5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo, sąžiningumo principų ir konfidencialumo bei nešališkumo reikalavimų. Priimant sprendimus dėl Pirkimo sąlygų, vadovaujamasi racionalumo principu.
1.6. Išankstinio informacinio skelbimo apie šį Pirkimą nebuvo, savanoriško ex ante skaidrumo skelbimo skelbti nenumatoma.
1.7. Perkančioji organizacija nėra pridėtinės vertės mokesčio (toliau – PVM) mokėtoja.
	1.8. Pirkimą atlieka viešųjų pirkimų komisija (toliau – Komisija). Įgaliotas asmuo palaikyti tiesioginį ryšį su tiekėjais, gauti iš jų pranešimus, susijusius su pirkimo procedūromis, yra Komisijos sekretorius Arvydas Graužinis, el. p. arvydas.grauzinis@vpb.gov.lt, tel. +370 5 278 0295.
	1.9. Pirkimo sąlygose naudojamos sąvokos „tiekėjas“ ir „teikėjas“ suprantamos kaip lygiavertės, taip pat „subteikėjas“ ir „subtiekėjas“ suprantamos kaip lygiavertės.
2. PIRKIMO OBJEKTAS
2.1. Pirkimo objektas yra Patentų informacinės sistemos aptarnavimo, priežiūros ir vystymo paslaugos (toliau – Paslaugos). Perkamų paslaugų savybės nustatytos pateiktoje techninėje specifikacijoje (Pirkimo sąlygų 1 priedas).
2.2. Minimali Paslaugų teikimo apimtis – 100 valandų per mėnesį. Jeigu per mėnesį išnaudojama mažiau valandų nei nustatyta minimali paslaugų apimtis, Perkančioji organizacija įsipareigoja sumokėti už 100 val. Paslaugos teikiamos ne ilgiau nei 36 mėnesius nuo sutarties įsigaliojimo dienos arba kol bus išnaudota 250 000 Eur suma (be PVM), priklausomai nuo to, kas sueis anksčiau. Tiekėjas privalo pateikti pasiūlymą visai nurodytai pirkimo objekto apimčiai, o siūlomos Paslaugos turi atitikti visus Pirkimo sąlygose nurodytus reikalavimus. 
2.3. Šis pirkimas į dalis neskirstomas dėl objekto specifikos. Pirkimo objekto išskaidymas į dalis netikslingas, nes dėl išskaidymo pirkimo sutarties vykdymas taptų per daug sudėtingas techniniu požiūriu. Informacinę sistemą, kurios aptarnavimo, priežiūros ir vystymo paslaugos perkamos, struktūriškai sudaro trys pagrindiniai komponentai, veikiantys kaip viena sistema ir tiesiogiai priklausantys vieni nuo kitų veikimo. Išskaidžius pirkimo objektą į dalis Perkančiajai organizacijai atsirastų būtinybė koordinuoti šių dalių tiekėjus ir tai keltų riziką netinkamai įvykdyti pirkimo sutartį, taip pat padidėtų komponentų veikimo sutrikimų tikimybė, ypač atliekant pakeitimus, atnaujinimus ar patobulinimus, nes šių veiksmų atlikimas viename iš komponentų reikalauja gerai žinoti kitų komponentų struktūrą, veikimą ir kokią įtaką turės atliekami veiksmai.

[bookmark: _Toc47844930][bookmark: _Toc60525484]3. TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI
3.1. Tiekėjas, deklaruodamas, kad nėra tiekėjo pašalinimo pagrindų, kad jis tenkina Pirkimo dokumentuose nustatytus kvalifikacijos reikalavimus ir laikosi reikalaujamų kokybės vadybos ir (arba) aplinkos apsaugos vadybos sistemos standartų, teikdamas pasiūlymą turi pateikti užpildytą ir pasirašytą Europos bendrąjį viešųjų pirkimų dokumentą (toliau – EBVPD). Atskirą EBVPD pildo:
3.1.1 Tiekėjas;
3.1.2. Kiekvienas tiekėjų grupės narys (jeigu pasiūlymą teikia tiekėjų grupė);
3.1.3. Kiekvienas ūkio subjektas, jeigu tiekėjas remiasi jo pajėgumais, kad atitiktų reikalavimus tiekėjams.
3.2. Tiekėjas turi pateikti užpildytą ir pasirašytą Pirkimo sąlygų priedą „Europos bendrasis viešųjų pirkimų dokumentas (EBVPD)“ pagal Viešųjų pirkimų įstatymo 50 straipsnyje nustatytus reikalavimus. EBVPD pildomas jį įkėlus į svetainę https://ebvpd.eviesiejipirkimai.lt/espd-web/ ir užpildžius bei atsisiuntus pateikiamas su pasiūlymu.
	Pažymėtina, jog kvazisubtiekėjai (specialistai, kurie nėra tiekėjo darbuotojai, bet juos ketinama įdarbinti sutarties vykdymui) neprivalo pildyti ir teikti EBVPD.
3.3. Tiekėjų pašalinimo pagrindai ir jų nebuvimą patvirtinantys dokumentai (jie privalo pagrįsti tiekėjo atitikimą keliamiems reikalavimams tai dienai, kada tiekėjas privalo pateikti pašalinimo pagrindų nebuvimą patvirtinančius dokumentus pagal EBVPD; jei terminas minėtiems dokumentams pateikti yra pratęsiamas, tiekėjas turi pagrįsti atitiktį galutinei nustatytai dokumentų pateikimo dienai):

	Eil. Nr. 
	Tiekėjų pašalinimo pagrindai ir jų nebuvimą patvirtinantys dokumentai

	
	Tiekėjo pašalinimo pagrindai
	Pašalinimo pagrindų nebuvimą įrodantys dokumentai

	Pagal Viešųjų pirkimų įstatymo 46 straipsnio 1–4 dalis

	3.3.1.
	Perkančioji organizacija pašalina tiekėją iš pirkimo procedūros, jeigu sužino, kad tiekėjas arba jo atsakingas asmuo, nurodytas Viešųjų pirkimų įstatymo 46 straipsnio 2 dalies 2 punkte, nuteistas už šią nusikalstamą veiką:
1) dalyvavimą nusikalstamame susivienijime, jo organizavimą ar vadovavimą jam;
2) kyšininkavimą, prekybą poveikiu, papirkimą;
3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;
4) nusikalstamą bankrotą;
5) teroristinį ir su teroristine veikla susijusį nusikaltimą;
6) nusikalstamu būdu gauto turto legalizavimą;
7) prekybą žmonėmis, vaiko pirkimą arba pardavimą;
8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.

Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:
1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis, ir šis asmuo turi neišnykusį ar nepanaikintą teistumą;
2) tiekėjo, kuris yra juridinis asmuo, kita organizacija ar jos padalinys, vadovo, kito valdymo ar priežiūros organo nario ar kito asmens, turinčio (turinčių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus (supaprastinto pirkimo atveju – tiekėjo, kuris yra juridinis asmuo, kita organizacija ar jos padalinys, vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus), per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
3) tiekėjo, kuris yra juridinis asmuo, kita organizacija ar jos padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba šio straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.

	Pateikiama su pasiūlymu: EBVPD.

Perkančiajai organizacijai atlikus EBVPD patikrinimo procedūrą, patikrinus pasiūlymus ir išrinkus galimą laimėtoją, tik jo yra prašomi dokumentai, patvirtinantys pašalinimo pagrindų nebuvimą: 
1) išrašas iš teismo sprendimo arba 2) Informatikos ir ryšių departamento prie Vidaus reikalų ministerijos arba 
3) valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis.
Iš ne Lietuvoje įsteigtų subjektų reikalaujama atitinkamos užsienio šalies institucijos dokumento.
Nurodyti dokumentai turi būti išduoti ne anksčiau kaip 180 dienų iki tos dienos, kai galimas laimėtojas turės pateikti pašalinimo pagrindų nebuvimą patvirtinančius dokumentus.
Jei dokumentas išduotas anksčiau, tačiau jame nurodytas galiojimo terminas ilgesnis, nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.




	3.3.2
	Perkančioji organizacija pašalina tiekėją iš pirkimo procedūros, jeigu tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.

	Pateikiama su pasiūlymu: EBVPD.


	3.3.3.
	Už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra Perkančioji organizacija, reikalavimus tiekėjas iš pirkimo procedūros pašalinamas, jeigu Perkančioji organizacija sužino, kad tiekėjas už tai nuteistas, kaip apibrėžta  Viešųjų pirkimų įstatymo 46 str. 2 dalies 1 ir 3 punktuose arba turi kitų įrodymų apie šių įsipareigojimų nevykdymą.
Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:
1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis, ir šis asmuo turi neišnykusį ar nepanaikintą teistumą;
2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba šio straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.

Tačiau ši nuostata netaikoma, jeigu:
1) tiekėjas yra įsipareigojęs sumokėti mokesčius, įskaitant socialinio draudimo įmokas, ir dėl to laikomas jau įvykdžiusiu šioje dalyje nurodytus įsipareigojimus;
2) įsiskolinimo suma neviršija 50 Eur (penkiasdešimt eurų);
3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, Perkančiajai organizacijai reikalaujant pateikti aktualius dokumentus pagal Viešųjų pirkimų įstatymo 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu.

	Pateikiama su pasiūlymu: EBVPD.

Perkančiajai organizacijai atlikus EBVPD patikrinimo procedūrą, patikrinus pasiūlymus ir išrinkus galimą laimėtoją, tik jo yra prašomi dokumentai, patvirtinantys pašalinimo pagrindų nebuvimą: 
1) dėl įsipareigojimus, susijusių su mokesčių mokėjimu, pateikiama: 
1.1) išrašas iš teismo sprendimo (jei toks yra) arba
1.2) Valstybinės mokesčių inspekcijos prie Lietuvos Respublikos finansų ministerijos išduotas dokumentas arba
1.3) valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis.
Jeigu tiekėjas yra registruotas užsienio šalyje – atitinkamos užsienio šalies institucijos dokumentas.
Nurodyti dokumentai turi būti išduoti ne anksčiau kaip 120 dienų iki tos dienos, kai galimas laimėtojas turės pateikti pašalinimo pagrindų nebuvimą patvirtinančius dokumentus.  
Jei dokumentas išduotas anksčiau, tačiau jame nurodytas galiojimo terminas ilgesnis, nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

2) dėl įsipareigojimų, susijusių su socialinio draudimo įmokų mokėjimu, pateikiama:
2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija tikrina duomenis pati nacionalinėje duomenų bazėje (http://draudejai.sodra.lt/draudeju_viesi_duomenys/) paskutinę dokumentų pagal EBVPD pateikimo termino dieną.
Jeigu dėl „Sodros“ informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), ji turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis. 
2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą arba valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.
2.3) Jeigu tiekėjas yra registruotas užsienio šalyje – atitinkamos užsienio šalies institucijos dokumentą.. 
Nurodyti dokumentai turi būti išduoti ne anksčiau kaip 120 dienų iki tos dienos, kai galimas laimėtojas turės pateikti pašalinimo pagrindų nebuvimą patvirtinančius dokumentus. 
Jei dokumentas išduotas anksčiau, tačiau jame nurodytas galiojimo terminas ilgesnis, nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

	3.3.4.
	Perkančioji organizacija pašalina tiekėją iš pirkimo procedūros, jeigu jis su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir Perkančioji organizacija dėl to turi įtikinamų duomenų.
	Pateikiama su pasiūlymu: EBVPD.


	3.3.5.
	Perkančioji organizacija pašalina tiekėją iš pirkimo procedūros, jeigu jis pirkimo metu pateko į interesų konflikto situaciją, kaip apibrėžta Viešųjų pirkimų įstatymo 21 straipsnyje, ir atitinkamos padėties negalima ištaisyti. 
Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė Komisijos ar Perkančiosios organizacijos sprendimus, ir šių sprendimų pakeitimas prieštarautų Viešųjų pirkimų įstatymo nuostatoms.
	Pateikiama su pasiūlymu: EBVPD.


	3.3.6.
	Perkančioji organizacija pašalina tiekėją iš pirkimo procedūros, jeigu pažeista konkurencija, kaip nustatyta Viešųjų pirkimų įstatymo 27 straipsnio 3 ir 4 dalyse, ir atitinkamos padėties negalima ištaisyti.
	Pateikiama su pasiūlymu: EBVPD.


	3.3.7.
	Perkančioji organizacija pašalina tiekėją iš pirkimo procedūros, jeigu tiekėjas pirkimo procedūrų metu nuslėpė informaciją ar pateikė melagingą informaciją apie atitiktį Viešųjų pirkimų įstatymo 46 straipsnyje ir šio įstatymo 47 straipsnyje nustatytiems reikalavimams, ir Perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal šio įstatymo 50 straipsnį. 
Šiuo pagrindu tiekėjas taip pat šalinamas iš pirkimo procedūros, kai ankstesnių procedūrų, atliktų Viešųjų pirkimų įstatymo, Viešųjų pirkimų, atliekamų gynybos ir saugumo srityse, įstatymo ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją, arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal Viešųjų pirkimų įstatymo 50 straipsnį, dėl ko per pastaruosius vienus metus buvo pašalintas iš pirkimo procedūrų.. 
Šiuo pagrindu tiekėjas taip pat pašalinamas iš pirkimo procedūros, kai vadovaujantis kitų valstybių teisės aktais ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo procedūrų, arba per pastaruosius vienus metus buvo priimtas ir įsiteisėjęs teismo sprendimas ar taikomos kitos panašios sankcijos.
	Pateikiama su pasiūlymu: EBVPD.

Perkančioji organizacija pati tikrina duomenis ar tiekėjas atitinka keliamus reikalavimus Melagingą informaciją pateikusių tiekėjų sąraše adresu https://vpt.lrv.lt/melaginga-informacija-pateikusiu-tiekeju-sarasas-3https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/



	3.3.8.
	Perkančioji organizacija pašalina tiekėją iš pirkimo procedūros, jeigu tiekėjas pirkimo metu ėmėsi neteisėtų veiksmų, siekdamas daryti įtaką Perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką Perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir Perkančioji organizacija gali tai įrodyti bet kokiomis teisėtomis priemonėmis.
	Pateikiama su pasiūlymu: EBVPD.


	3.3.9.
	[bookmark: pn1_436][bookmark: n1_436]Perkančioji organizacija pašalina tiekėją iš pirkimo procedūros, jeigu tiekėjas yra neįvykdęs pirkimo sutarties, sudarytos vadovaujantis Viešųjų pirkimų įstatymu, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties, ar netinkamai ją įvykdęs, ir tai buvo esminis sutarties pažeidimas, kaip nustatyta Civilinio kodekso 6.217 straipsnyje, dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ir dėl to buvo pritaikyta sutartyje nustatyta sankcija. 
Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę pirkimo sutartį, ankstesnę pirkimo sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais, ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. 

	Pateikiama su pasiūlymu: EBVPD.

Perkančioji organizacija pati tikrina duomenis ar tiekėjas atitinka keliamus reikalavimus šiais adresais: https://vpt.lrv.lt/nepatikimi-tiekejai-1https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/
https://vpt.lrv.lt/lt/pasalinimo-pagrindai1/nepatikimu-koncesininku-sarasas-1/nepatikimukoncesininku-sarasas .


	3.3.10.
	Perkančioji organizacija pašalina tiekėją iš pirkimo procedūros, jeigu tiekėjas yra padaręs rimtą profesinį pažeidimą, dėl kurio Perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai.

	Pateikiama su pasiūlymu: EBVPD.


	3.3.11.
	[bookmark: n1_433][bookmark: pn1_433][bookmark: n1_434][bookmark: pn1_434]Perkančioji organizacija pašalina tiekėją iš pirkimo procedūros, jeigu tiekėjas yra padaręs rimtą profesinį pažeidimą, dėl kurio Perkančioji organizacija abejoja tiekėjo sąžiningumu, kai jis neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje.


	Pateikiama su pasiūlymu: EBVPD.

[bookmark: _Hlk101276752][bookmark: _Hlk101276821]Perkančioji organizacija tikrina duomenis ar tiekėjas atitinka minimalius patikimo mokesčių mokėtojo kriterijus nacionalinėje duomenų bazėje adresu https://www.vmi.lt/evmi/mokesciu-moketoju-informacija 

	3.3.12.
	Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai.

	Pateikiama su pasiūlymu: EBVPD.

Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu: 
https://kt.gov.lt/lt/atviri-duomenys/diskvalifikavimas-is-viesuju-pirkimu skelbiamą informaciją.

	Pagal Viešųjų pirkimų įstatymo 46 straipsnio 6 dalį

	3.3.13.
	Tiekėjas yra pažeidęs bent vieną iš VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų, kurį perkančioji organizacija gali įrodyti bet kokiomis tinkamomis priemonėmis. Šiuo pagrindu Perkančioji organizacija pašalina tiekėją iš pirkimo procedūros, jeigu nuo pažeidimo padarymo dienos praėjo mažiau kaip vieni metai.
	Pateikiama su pasiūlymu: EBVPD.

	3.3.14.
	Perkančioji organizacija pašalina tiekėją iš pirkimo procedūros, jeigu jis yra nemokus, jam iškelta restruktūrizavimo ar bankroto byla, inicijuotos ar pradėtos likvidavimo procedūros, kai jo turtą valdo teismas ar bankroto administratorius, kai jis su kreditoriais yra sudaręs taikos sutartį (tiekėjo ir kreditorių susitarimą tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), kai jo veikla sustabdyta ar apribota, arba jo padėtis pagal šalies, kurioje jis registruotas, teisės aktus yra tokia pati ar panaši. 
Tačiau, kai yra šiame punkte apibrėžta situacija, perkančioji organizacija negali pašalinti tiekėjo iš pirkimo procedūros, jeigu jis pateikė pagrįstų įrodymų, kad sugebės tinkamai įvykdyti pirkimo sutartį.

	Pateikiama su pasiūlymu: EBVPD.
Perkančioji organizacija savarankiškai patikrina duomenis nacionalinėje duomenų bazėje, adresu: https://www.registrucentras.lt/jar/p/. 
Prireikus, perkančioji organizacija turi teisę prašyti pateikti valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis. 
Tokiu atveju dokumentas turi būti išduotas ne anksčiau kaip 120 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.


	3.3.15.
	Tiekėjas yra padaręs rimtą profesinį pažeidimą (išskyrus VPĮ 46 straipsnio 4 dalies 7 punkte nurodytą pažeidimą), dėl kurio Perkančioji organizacija abejoja tiekėjo sąžiningumu ir šį pažeidimą gali įrodyti bet kokiomis tinkamomis priemonėmis. Šiuo pagrindu Perkančioji organizacija pašalina tiekėją iš pirkimo procedūros, jeigu nuo pažeidimo padarymo dienos praėjo mažiau kaip vieni metai.
	Pateikiama su pasiūlymu: EBVPD.

	Pagal Viešųjų pirkimų įstatymo 46 straipsnio 7 dalį

	3.3.16.
	Tiekėjas yra įsteigtas arba dalyvauja pirkime vietoj kito asmens, siekdamas išvengti Viešųjų pirkimo įstatymo 46 straipsnio 4 ir 6 dalyse nurodytų pašalinimo pagrindų taikymo.
	Pateikiama su pasiūlymu: EBVPD.




3.4. Perkančioji organizacija pirmiausia įvertins dalyvių pateiktus EBVPD, pasiūlymus, po to tikrins, ar nėra ekonomiškai naudingiausią pasiūlymą pateikusio dalyvio pašalinimo pagrindų, ar šio dalyvio kvalifikacija atitinka nustatytus reikalavimus.
3.5. Perkančioji organizacija tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo dokumentuose nustatytų tiekėjo pašalinimo pagrindų.
3.6. Jeigu tiekėjas neatitinka reikalavimų, nustatytų pagal Viešųjų pirkimų įstatymo  46 straipsnio 1, 4 ir 6 dalis, perkančioji organizacija jo nepašalina iš pirkimo procedūros, kai yra abi šios sąlygos kartu:
1) tiekėjas pateikė perkančiajai organizacijai informaciją apie tai, kad ėmėsi šių priemonių:
a) savanoriškai sumokėjo arba įsipareigojo sumokėti kompensaciją už žalą, padarytą dėl minėto straipsnio 1, 4 ar 6 dalyje nurodytos nusikalstamos veikos arba pažeidimo, jeigu taikytina;
b) bendradarbiavo, aktyviai teikė pagalbą ar ėmėsi kitų priemonių, padedančių ištirti, išaiškinti jo padarytą nusikalstamą veiką ar pažeidimą, jeigu taikytina;
c) ėmėsi techninių, organizacinių, personalo valdymo priemonių, skirtų tolesnių nusikalstamų veikų ar pažeidimų prevencijai;
2) perkančioji organizacija įvertino tiekėjo informaciją, pateiktą pagal Viešųjų pirkimų įstatymo 46 straipsnio 10 dalies 1 punktą, ir priėmė motyvuotą sprendimą, kad priemonės, kurių ėmėsi tiekėjas, siekdamas įrodyti savo patikimumą, yra pakankamos. Šių priemonių pakankamumas vertinamas atsižvelgiant į nusikalstamos veikos ar pažeidimo rimtumą ir aplinkybes. Perkančioji organizacija turi pateikti tiekėjui motyvuotą sprendimą raštu ne vėliau kaip per 10 dienų nuo Viešųjų pirkimų įstatymo 46 straipsnio 10 dalies 1 punkte nurodytos tiekėjo informacijos gavimo.
3.7. Tiekėjas, pageidaujantis dalyvauti Pirkime, turi atitikti šiuos kvalifikacijos reikalavimus ir pateikti nurodytus kvalifikacijos reikalavimus patvirtinančius dokumentus (jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti šiame punkte nustatytus reikalavimus ir pateikti nurodytus dokumentus), kurie privalo pagrįsti tiekėjo atitikimą keliamiems reikalavimams pasiūlymo pateikimo termino dienai (jei tiekėjas dėl pateisinamų priežasčių negali pateikti nurodytų kvalifikacijos reikalavimus patvirtinančių dokumentų, jis turi pateikti kitus dokumentus ar informaciją, kurie patvirtintų, kad tiekėjo kvalifikacija atitinka keliamus kvalifikacijos reikalavimus): 

	 Eil.
 Nr.
	Kvalifikacijos kriterijai
	Kvalifikacijos reikalavimus įrodantys dokumentai*

	3.7.1.
	Tiekėjas turi būti įdiegęs aplinkos apsaugos vadybos sistemą EMAS arba kitą aplinkos apsaugos vadybos sistemą, įdiegtą pagal standartą LST EN ISO 14001 ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus.
	Pateikiamas EMAS arba LST EN ISO 14001 sertifikatas, arba kitas lygiavertis sertifikatas, išduotas kitose valstybėse narėse įsteigtų nepriklausomų įstaigų.
CVP IS priemonėmis pateikiamos skaitmeninės dokumentų kopijos.

	 3.7.2.
	Tiekėjo veiklos, susijusios su informacinių technologijų paslaugų teikimu, kokybės valdymo sistema turi atitikti LST EN ISO 9001:2015 arba lygiaverčio standarto reikalavimus.
	Pateikiamas nepriklausomos įstaigos išduotas galiojantis sertifikatas arba lygiavertis kokybės vadybos užtikrinimo priemonių įrodymas. Dokumentai turi galioti pasiūlymo galiojimo metu.
CVP IS priemonėmis pateikiamos skaitmeninės dokumentų kopijos.

	 3.7.3.
	Tiekėjas privalo užtikrinti informacijos saugumo valdymo standartų laikymąsi, t.y., tiekėjas turi būti įsidiegęs informacijos saugumo valdymo sistemą, atitinkančią LST ISO/IEC 27001:2022 arba lygiaverčių standartų reikalavimus
	Pateikiamas nepriklausomos įstaigos išduotas galiojantis sertifikatas arba lygiavertis dokumentas. Dokumentai turi galioti pasiūlymo galiojimo metu.
CVP IS priemonėmis pateikiamos skaitmeninės dokumentų kopijos.

	 3.7.4.
	 Tiekėjas per paskutinius 3 metus iki pasiūlymo pateikimo termino pabaigos arba per laiką nuo tiekėjo įregistravimo dienos, jeigu tiekėjas veiklą vykdo trumpiau kaip 3 metus, turi būti tinkamai įvykdęs arba vykdyti bent vieną sutartį, kurios vykdymo metu buvo arba yra teikiamos informacinės sistemos, turinčios išorės vartotojams skirtą elektroninių paslaugų portalą, vidinę duomenų apdorojimo ir (ar) tvarkymo sistemą bei duomenų mainų sąsają su bent viena kita informacine sistema, priežiūros paslaugos. Tinkamai suteiktų paslaugų vertė pagal šią sutartį turi būti ne mažesnė kaip 150 000,00 Eur be PVM.
	Pateikiama su pasiūlymu: EBVPD.

  Perkančiajai organizacijai atlikus EBVPD patikrinimo procedūrą, pateikiamas per paskutinius 3 metus tinkamai įvykdytų ir (ar) vykdomų sutarčių sąrašas, kuriame nurodomas užsakovas, sutarties objektas ir trumpas aprašymas, sutarties vykdymo laikotarpis, tinkamai suteiktų paslaugų vertė bei užsakovo kontaktiniai duomenys. Tiekėjas taip pat turi pateikti užsakovo atsiliepimą, pažymą, paslaugų perdavimo–priėmimo aktą ar kitą dokumentą, patvirtinantį, kad pagal kvalifikacijai pagrįsti nurodytą sutartį tinkamai suteiktų paslaugų vertė yra ne mažesnė kaip 150 000,00 Eur be PVM.
CVP IS priemonėmis pateikiamos skaitmeninės dokumentų kopijos.

	 3.7.5.
	Tiekėjas turi turėti kvalifikuotus specialistus, galinčius suteikti reikalaujamas paslaugas, t. y. specialistai turi tenkinti šiuos žemiau nurodytus reikalavimus: 
Gerai mokėtų lietuvių (ne mažesniu kaip B2) ir anglų (ne mažesniu kaip B2) kalbą (tuo atveju, jei specialistas nemoka lietuvių ar anglų kalbos, reikalavimas gali būti tenkinamas numatant vertimo žodžiu ir raštu paslaugas, išlaidos vertimo paslaugoms turės būti įskaičiuotos į bendrą pasiūlymo kainą) ir atitiktų žemiau nurodytus minimalius reikalavimus. 
Specialistai gali būti siūlomi į kitas pozicijas, jei atitinka toms pozicijoms keliamus reikalavimus.
	Pateikiama su pasiūlymu: EBVPD.

Perkančiajai organizacijai atlikus EBVPD patikrinimo procedūrą, patikrinus pasiūlymus ir išrinkus galimą laimėtoją, tik jo yra prašomi žemiau nurodyti dokumentai, patvirtinantys atitiktį kvalifikaciniams reikalavimams.
Pateikiamas visų specialistų sąrašas ir kiekvieno specialisto gyvenimo aprašymai (CV). 
Specialisto specifinė patirtis tam tikroje srityje turi būti pagrindžiama nurodant įvykdytas (vykdomas) sutartis, kurių aprašymai pateikiami gyvenimo aprašyme (CV).
Pateikiama kiekvieno specialisto gyvenimo aprašyme (CV) nurodytų diplomų, pažymėjimų, kvalifikacijos sertifikatai ar lygiaverčiai dokumentai.
Tuo atveju, jei specialistai nėra tiekėjo darbuotojai, tiekėjas, teikdamas pasiūlymą, privalo šiuos specialistus nurodyti subtiekėjų sąraše bei pateikti šių specialistų rašytinius sutikimus.
CVP IS priemonėmis pateikiama skaitmeninės dokumentų kopijos arba tiesiogiai elektroninėmis priemonėmis suformuoti dokumentai.

	 3.7.5.1.
	Projekto vadovas:
- turi turėti tarptautiniu mastu pripažįstamą projekto vadovo kvalifikaciją 
- ne trumpesnė nei 3 metų darbo patirtis projekto vadovo rolėje, susijusioje su informacinių sistemų  kūrimo ir diegimo ir / arba modernizavimo (vystymo) paslaugomis, atliekant paslaugų teikimo valdymą ir eigos kontrolę, projekto rizikos veiksnių valdymą, kokybiško paslaugų vykdymo kontrolę, vadovaujant specialistų, dalyvaujančių vykdant sutartį, komandai.
-  per paskutinius 3 metus turi turėti darbo patirties projekto vadovo rolėje bent viename informacinių sistemų kūrimo ir diegimo ir (arba) modernizavimo (vystymo) projekte, atliekant paslaugų teikimo valdymą ir eigos kontrolę, projekto rizikos veiksnių valdymą, kokybiško paslaugų vykdymo kontrolę, vadovaujant specialistų komandai.
	PMP arba PRINCE2 arba CompTIA Project+ sertifikatas  arba lygiavertis dokumentas, patvirtinantis projekto vadovo kvalifikaciją. Dalyvavimo kursuose, mokymuose ar seminaruose sertifikatai nėra tinkami. Turi būti išlaikytas egzaminas, patvirtinantis atitinkamą kvalifikaciją (egzaminas, kai nėra užtikrintas asmens autentifikavimo priemonėmis, yra netinkamas).

Pateikiamas specialisto gyvenimo aprašymas (CV).

	3.7.5.2.
	Vyr. programuotojas:
- turi turėti tarptautiniu mastu pripažįstamą programuotojo kvalifikaciją;
- ne trumpesnė nei 3 metų darbo patirtis diegiant, programuojant, modifikuojant, prižiūrint sistemų komponentus;
- patirtis vykdant bent tris projektus (sutartis), kur buvo panaudotos JAVA arba lygiavertės technologijos.
	 Oracle Certified Professional: Java SE 21 Developer arba Oracle Certified Professional: Java SE 25 Developer sertifikatas arba lygiavertis Java programuotojo kvalifikaciją patvirtinantis sertifikatas. Dalyvavimo kursuose, mokymuose ar seminaruose sertifikatai nėra tinkami. Turi būti išlaikytas egzaminas atitinkamai kvalifikacijai įgyti (egzaminas, kai nėra užtikrintas asmens autentifikavimo priemonėmis, yra netinkamas).

Pateikiamas specialisto gyvenimo aprašymas (CV).

	3.7.5.3.
	Programuotojas:
- turi turėti tarptautiniu mastu pripažįstamą programuotojo kvalifikaciją;
- ne trumpesnė nei 3 metų darbo patirtis diegiant, programuojant, modifikuojant, prižiūrint sistemų komponentus;
- patirtis vykdant bent vieną projektą (sutartis), kur buvo panaudotos JAVA arba lygiavertės technologijos.
	 Oracle Certified Associate, Java SE 8 Programmer arba Oracle Certified Professional: Java SE 21 Developer, arba Oracle Certified Professional: Java SE 25 Developer sertifikatas, arba lygiavertis Java programuotojo kvalifikaciją patvirtinantis sertifikatas. Dalyvavimo kursuose, mokymuose ar seminaruose sertifikatai nėra tinkami. Turi būti išlaikytas egzaminas atitinkamai kvalifikacijai įgyti (egzaminas, kai nėra užtikrintas asmens autentifikavimo priemonėmis, yra netinkamas).

Pateikiamas specialisto gyvenimo aprašymas (CV).




[bookmark: _Toc60525483][bookmark: _Toc47844929]3.8. Tiekėjas gali remtis kitų ūkio subjektų pajėgumais, kurių kvalifikacija remiasi siekdamas atitikti Pirkimo dokumentuose nustatytus finansinio ir ekonominio, techninio ir profesinio pajėgumo kvalifikacijos reikalavimus, neatsižvelgiant į ryšio su tais ūkio subjektais teisinį pobūdį, tik tais atvejais kai jie yra nurodyti pasiūlyme.
Pagrįsdamas atitiktį keliamiems kvalifikaciniams reikalavimas, tiekėjas kitų ūkio subjektų pajėgumais Viešųjų pirkimų įstatymo 49 straipsnio 2 dalyje numatytais atvejais remtis gali tik tuomet, kai tie subjektai, kurių pajėgumais buvo pasiremta, patys teiks tas paslaugas, kuriems reikia jų pajėgumų.
3.9. Tiekėjas gali remtis tokiais ūkio subjekto pajėgumais, kuriais jis realiai galės disponuoti pirkimo sutarties vykdymo metu. Tiekėjas privalo pasiūlyme įrodyti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai tiekėjui bus prieinami. Tuo atveju, jeigu siekiant atitikties kvalifikacijos reikalavimams buvo pasiremta trečiųjų asmenų, tiesiogiai nedalyvaujančių konkurse, pajėgumais, tiekėjas taip pat turi pareigą įrodyti, kad atitinkamais pajėgumais jis galės naudotis sutarties vykdymo laikotarpiu. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais.  
Įrodydamas, kad turės galimybę pasinaudoti kitų ūkio subjektų ištekliais, reikalingais pirkimo sutarties vykdymui, tiekėjas turi pateikti pirkimo sutarčių ar kitų dokumentų kopijas, kurios patvirtintų, kad tiekėjui kitų ūkio subjektų ištekliai bus prieinami ir galimi naudotis per visą sutartinių įsipareigojimų vykdymo laikotarpį. 
3.10. Jei tiekėjas remiasi kitų ūkio subjektų pajėgumais, atsižvelgdamas į Pirkimo dokumentuose nustatytus ekonominio ir finansinio pajėgumo reikalavimus, tiekėjas ir ūkio subjektai, kurių pajėgumais remiamasi, privalo prisiimti solidarią atsakomybę už pirkimo sutarties įvykdymą.
3.11. Perkančioji organizacija pagal Viešųjų pirkimų įstatymo 50 ir 51 straipsnių nuostatas patikrina, ar ūkio subjektai, kurių pajėgumais ketina remtis tiekėjas, tenkina jiems keliamus kvalifikacijos reikalavimus ir ar nėra tokio ūkio subjekto pašalinimo pagrindų. Jeigu ūkio subjektas netenkina jam keliamų kvalifikacijos reikalavimų arba jo padėtis atitinka bent vieną pagal Viešųjų pirkimų įstatymo 46 straipsnį perkančiosios organizacijos nustatytą pašalinimo pagrindą (t. y. bent vieną Pirkimo sąlygų 3.3 punkte nurodytą pagrindą), perkančioji organizacija pareikalaus per jos nustatytą terminą pakeisti jį reikalavimus atitinkančiu ūkio subjektu.
3.12. Perkančioji organizacija bet kuriuo pirkimo procedūros metu gali paprašyti kandidatų ar dalyvių pateikti visus ar dalį dokumentų, patvirtinančių jų pašalinimo pagrindų nebuvimą, atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu tai būtina siekiant užtikrinti tinkamą pirkimo procedūros atlikimą.
3.13.   Perkančioji organizacija, įvertinusi EBVPD pateiktą informaciją ir, jeigu taikytina, Pirkimo sąlygų 3.12 punkte nurodytuose dokumentuose pateiktą informaciją, priima sprendimą dėl kiekvieno  pasiūlymą pateikusio dalyvio atitikties nustatytiems reikalavimams ir apie patikrinimo rezultatus informuoja dalyvius Viešųjų pirkimų įstatymo nustatyta tvarka. Teisę dalyvauti tolesnėse pirkimo procedūrose turi tik tie dalyviai, kurie atitinka Perkančiosios organizacijos nustatytus reikalavimus.
3.14.  Prieš nustatydama laimėjusį pasiūlymą, perkančioji organizacija pareikalaus, kad ekonomiškai naudingiausią pasiūlymą pateikęs tiekėjas pateiktų aktualius dokumentus, patvirtinančius jo pašalinimo pagrindų nebuvimą ir atitiktį kvalifikacijos reikalavimams, pagal Viešųjų pirkimų įstatymo 51 straipsnį ir, patvirtinančius jo atitiktį kokybės vadybos sistemos ir (arba) aplinkos apsaugos vadybos sistemos standartams, pagal šio įstatymo 48 straipsnį.
3.15. Perkančioji organizacija nereikalaus iš tiekėjo pateikti dokumentų, patvirtinančių jo pašalinimo pagrindų nebuvimą, atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, kaip nustatyta Viešųjų pirkimų įstatymo 50 straipsnio 4 ir 6 dalyse, jeigu ji:
1) turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi Centrinės viešųjų pirkimų informacinės sistemos priemonėmis;
2) šiuos dokumentus jau turi iš ankstesnių pirkimo procedūrų.
3.16. Jeigu tiekėjas negali pateikti Viešųjų pirkimų įstatymo 51 straipsnio 2 dalyje nurodytų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų šio įstatymo 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:
1) priesaikos deklaracija;
2) oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
3.17.	Perkančioji organizacija nereikalaus, kad, ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.
3.18.	Pateikiant atitinkamų dokumentų skaitmenines kopijas ir pasiūlymą pasirašant elektroniniu parašu yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų. 
3.19.	Ne Lietuvos Respublikoje registruoti tiekėjai Pirkimo sąlygų 3.3 ir 3.7 punktuose nurodytus pašalinimo pagrindų nebuvimą ir kvalifikaciją patvirtinančius dokumentus privalo legalizuoti Dokumentų legalizavimo ir tvirtinimo pažymos (Apostille) tvarkos apraše, patvirtintame Lietuvos Respublikos Vyriausybės 2006 m. spalio 30 d. nutarimu Nr. 1079, nustatyta tvarka.
Tiekėjams iš valstybių, su kuriomis Lietuvos Respublika yra sudariusi teisinės pagalbos sutartis, šių dokumentų legalizuoti nereikia, juos pakanka patvirtinti notariškai. Tiekėjų iš valstybių, prisijungusių prie 1961 m. spalio 5 d. Hagos konvencijos „Dėl užsienio valstybėse išduotų dokumentų legalizavimo panaikinimo“, dokumentai turi būti patvirtinti konvencijoje nustatyta tvarka.
4. DALYVAVIMAS PIRKIMO PROCEDŪROSE
[bookmark: _Toc60525485][bookmark: _Toc47844931]4.1. Pasiūlymą CVP IS priemonėmis gali pateikti ūkio subjektų grupė. Jei Pirkime jungtinės veiklos sutarties pagrindu dalyvauja ūkio subjektų grupė, ji pateikia jungtinės veiklos sutartį.
4.2. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Perkančiąja organizacija sudaryti Pirkimo sutartį, šių įsipareigojimų dalis, tenkanti kiekvienai sutarties šaliai, bei numatyta, kuris iš šios sutarties dalyvių įgaliojamas jungtinės veiklos sutarties dalyvių vardu teikti pasiūlymą, o, laimėjus Pirkimą, ir pasirašyti Pirkimo sutartį su Perkančiąja organizacija, teikti PVM sąskaitas-faktūras atsiskaitymams (mokėjimai bus atliekami tik vienam iš jungtinės veiklos sutarties partnerių), pasirašyti su Pirkimo sutarties vykdymu susijusius dokumentus (įgaliotas dalyvis). Taip pat šia jungtinės veiklos sutartimi turi būti užtikrinta solidari visų jos šalių atsakomybė už prievolių perkančiajai organizacijai nevykdymą (nepriklausomai nuo jų įnašo pagal jungtinės veiklos sutartį).
4.3. Perkančioji organizacija nereikalauja, kad, ūkio subjektų grupės pateiktą pasiūlymą pripažinus geriausiu ir pasiūlius sudaryti pirkimo sutartį, ši ūkio subjektų grupė įgytų tam tikrą teisinę formą.
4.4. Tiekėjas gali pasitelkti pasiūlyme nurodytus subtiekėjus. Jeigu tiekėjas Pirkimo sutarčiai vykdyti numato pasitelkti subtiekėjus, jų dalyvavimas nepriklausomai nuo pirkimo objektą sudarančių paslaugų vertės turi būti patvirtintas ketinimų protokolu arba preliminaria sutartimi ar kitu dokumentu, kurie turi būti pateikti kartu su pasiūlymu. Bet kuris fizinis ar juridinis asmuo, teikdamas pasiūlymą kaip atskiras tiekėjas ar ūkio subjektų grupės dalyvis (jungtinės veiklos sutarties šalis), kitame pasiūlyme nebegali būti subtiekėjas. Tiekėjas pasiūlyme turi nurodyti, kokiai Pirkimo sutarties daliai ir kokius subtiekėjus jis ketina pasitelkti.
5. PASIŪLYMŲ RENGIMAS, PATEIKIMAS, KEITIMAS
5.1. Pasiūlymas turi būti parengtas vadovaujantis techninės specifikacijos (Pirkimo sąlygų 1 priedas) ir šių Pirkimo sąlygų nuostatomis.
5.2. Tiekėjas, teikdamas pasiūlymą, turi siūlyti visą pirkimo dokumentuose nurodytą paslaugų apimtį. Pateikdamas pasiūlymą, tiekėjas susipažįsta ir sutinka su nurodytomis Pirkimo sąlygomis ir patvirtina, kad jo pasiūlyme pateikta informacija yra teisinga bei apima viską, ko reikia tinkamam Pirkimo sutarties įvykdymui. Perkančioji organizacija jokiomis aplinkybėmis neprivalo atlyginti galimų nuostolių dalyviams, kad ir kokie jie būtų (ypač negautų pajamų ir/ar negauto pelno) ar kad ir kaip būtų susiję su Pirkimo procedūros nutraukimu, netgi jei Perkančioji organizacija ir buvo informuota, kad tokie nuostoliai galimi.
5.3. Pasiūlymas turi būti pateikiamas elektroninėmis priemonėmis naudojant CVP IS. Elektroninis pasiūlymas turi būti pateiktas pasirašytas tiekėjo arba jo įgalioto asmens elektroniniu parašu, atitinkančiu teisės aktų reikalavimus.
Pasiūlymai, pateikti vokuose popierine forma, nebus priimami ir vertinami. Elektroninėmis priemonėmis pasiūlymus gali teikti tik tiekėjai, kurie yra užsiregistravę CVP IS adresu: https://pirkimai.eviesiejipirkimai.lt.
5.4. Tiekėjo pasiūlymas bei kita korespondencija pateikiama lietuvių kalba. Jei dokumentai yra išduoti kita, nei reikalaujama, kalba, vertimas į lietuvių kalbą turi būti patvirtintas vertėjo parašu ir vertimo biuro antspaudu.
5.5. Pasiūlymą sudaro tiekėjo elektroninėmis CVP IS priemonėmis pateiktų dokumentų visuma (įskaitant pasiūlymo paaiškinimus bei atsakymus dėl pasiūlymo (jei tokių bus)).
5.6. Tiekėjas savo pasiūlymą privalo parengti pagal šiuos reikalavimus: 
5.6.1. tiekėjo pasirašytas pasiūlymas, parengtas pagal Pirkimo sąlygų 2 priede pateiktą pasiūlymo formą ir pasiūlymo formoje nurodyti ir kiti, tiekėjo nuomone, būtini dokumentai (jų kopijos);
5.6.2. pridedamas užpildytas ir pasirašytas EBVPD (Pirkimo sąlygų 5 priedas);
5.6.3. jungtinės veiklos sutartis, jei pasiūlymą pateikia ūkio subjektų grupė;
5.6.4. nurodyta, kokius subtiekėjus ketina pasitelkti, jeigu jis, vykdydamas pirkimo sutartį, ketina pasitelkti subtiekėjus ir kokiai pirkimo daliai;
5.6.5. nurodyti ūkio subjektai, kurių pajėgumais remiasi;
5.6.6. pateikiami tik pateikimo dieną galiojantys dokumentai.
5.7. Pirkimo sąlygų 2 priede Paslaugų kaina nurodoma eurais (suapvalinant iki dviejų skaičių po kablelio). Į kainą turi būti įskaičiuota PVM, kiti mokesčiai bei kitos išlaidos, reikalingos tinkamam sutarties vykdymui, turi būti atsižvelgta į visas perkamų paslaugų apimtis, į pasiūlymo kainos sudėtines dalis, į techninės specifikacijos reikalavimus bei į visus kitus šio pirkimo dokumentų reikalavimus. Pasiūlymai bus vertinami eurais. Jei pasiūlyme kainos nurodytos kita valiuta, jos bus perskaičiuotos eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutos santykio Europos centrinis bankas neskelbia – pagal Lietuvos banko nustatytą ir paskelbtą euro ir užsienio valiutos santykį paskutinę pasiūlymų pateikimo dieną.
5.8. Pasiūlymą sudaro tiekėjo pateiktų duomenų, dokumentų elektroninėje formoje ir atsakymų CVP IS priemonėmis visuma (Perkančioji organizacija pasilieka sau teisę pareikalauti dokumentų originalų), susidedanti iš Pirkimo sąlygų 5.6–5.7 punktuose nurodytų ir pateiktų dokumentų ir informacijos.
5.9. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.  
5.10. Pasiūlymas turi būti pateiktas naudojant CVP IS iki  2026 m. lapkričio 16 d. 9.00 val. (Lietuvos Respublikos laiku).
5.11.	Komisija neatsako už CVP IS, kurią administruoja Viešųjų pirkimų tarnyba, sutrikimus ar kitus nenumatytus atvejus, dėl kurių pasiūlymai nebuvo gauti ar teikti pavėluotai. 
5.12.	Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Norėdamas vėl pateikti atšauktą ir pakeistą pasiūlymą, tiekėjas turi jį pateikti iš naujo. Po pasiūlymų pateikimo termino pabaigos toks pakeitimas arba pranešimas, kad pasiūlymas atšaukiamas, nebus pripažįstamas galiojančiu.
5.13. Tiekėjai pasiūlyme turi nurodyti, kokia pasiūlyme pateikta informacija yra konfidenciali. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali. Nurodant, kuri informacija yra konfidenciali, tiekėjas turi vadovautis Viešųjų pirkimų įstatymo 20 straipsnio nuostatomis. Jei tokia informacija pasiūlyme nebus nurodyta, tuomet bus laikoma, kad bet kuri pateiktame pasiūlyme nurodyta informacija nėra konfidenciali. 
5.14. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą Perkančioji organizacija paskelbia Viešųjų pirkimų įstatymo nustatyta tvarka ir CVP IS priemonėmis praneša visiems suinteresuotiems tiekėjams. 
5.15. Perkančioji organizacija laikys, kad visi tiekėjai, pateikę pasiūlymus, yra susipažinę su Lietuvos Respublikos teisės aktais, reglamentuojančiais viešuosius pirkimus, pirkimo-pardavimo sutarčių sudarymą ir vykdymą, ir kitais teisės aktais, kurių nuostatos gali liesti bet kokius tarp Perkančiosios organizacijos ir tiekėjų susiklostančius santykius, kylančius iš, ar susijusius su šio pirkimo procedūromis.
5.16. Perkančioji organizacija nereikalauja pasiūlymų galiojimo užtikrinimo.
6. PASIŪLYMŲ GALIOJIMAS 
6.1. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei 90 (devyniasdešimt) dienų nuo pasiūlymų pateikimo galutinio termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta Pirkimo dokumentuose.
6.2. Kol nesibaigė pasiūlymų galiojimo laikas, perkančioji organizacija turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą. Tiekėjas, kuris sutinka pratęsti savo pasiūlymo galiojimo laiką, apie tai raštu praneša Perkančiajai organizacijai jos nurodytu terminu. Jeigu tiekėjas neatsako į Perkančiosios organizacijos prašymą pratęsti pasiūlymo galiojimo terminą, jo nepratęsia, laikoma, kad jis atmetė prašymą pratęsti savo pasiūlymo galiojimo terminą. 
7. PIRKIMO SĄLYGŲ PAAIŠKINIMAS IR PATIKSLINIMAS
7.1. Pirkimo sąlygos gali būti paaiškinamos, patikslinamos tiekėjų iniciatyva, jiems CVP IS priemonėmis kreipiantis į Perkančiąją organizaciją. Prašymai paaiškinti Pirkimo sąlygas gali būti pateikiami Perkančiajai organizacijai ne vėliau kaip likus 9 dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti Pirkimo sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
7.2. Nesibaigus pasiūlymų pateikimo terminui, Perkančioji organizacija turi teisę savo iniciatyva paaiškinti, patikslinti Pirkimo sąlygas. Negali būti daromi tokie esminiai Pirkimo sąlygų pakeitimai, dėl kurių būtų buvę galima leisti dalyvauti kitiems kandidatams, negu iš pradžių atrinktiesiems, arba pirkimo procedūra būtų pritraukusi daugiau dalyvių.
7.3. Atsakydama į kiekvieną tiekėjo raštu pateiktą prašymą paaiškinti Pirkimo sąlygas, jeigu jis buvo pateiktas nepasibaigus šių Pirkimo sąlygų 7.1 punkte nurodytam terminui, arba aiškindama, tikslindama Pirkimo sąlygas savo iniciatyva, Perkančioji organizacija turi paaiškinimus, patikslinimus paskelbti CVP IS (nenurodydama, iš ko gautas prašymas duoti paaiškinimą) ne vėliau kaip likus 6 dienoms iki pasiūlymų pateikimo termino pabaigos. Į laiku gautą tiekėjo prašymą paaiškinti Pirkimo sąlygas perkančioji organizacija atsako ne vėliau kaip per 6 dienas nuo jo gavimo dienos. 
7.4. Perkančioji organizacija, paaiškindama ar patikslindama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių Pirkimo procedūrose, pavadinimų ir kitų rekvizitų.
7.5. Perkančioji organizacija nerengs susitikimų su tiekėjais dėl Pirkimo dokumentų paaiškinimų.
7.6. Tuo atveju, kai tikslinama paskelbta informacija, perkančioji organizacija atitinkamai patikslina skelbimą apie Pirkimą ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu Perkančioji organizacija Pirkimo sąlygas paaiškina (patikslina) ir negali Pirkimo sąlygų paaiškinimų (patikslinimų) pateikti taip, kad visi tiekėjai juos gautų ne vėliau kaip likus 6 dienoms iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus).
Teikdama informaciją, jeigu papildomos informacijos nebuvo paprašyta laiku arba ji neturi esminės įtakos pasiūlymų parengimui, Perkančioji organizacija pasiūlymų pateikimo termino gali nepratęsti. Apie pasiūlymų pateikimo termino pratęsimą pranešama patikslinant skelbimą. Pranešimai apie pasiūlymų pateikimo termino nukėlimą taip pat paskelbiami CVP IS ir išsiunčiami suinteresuotiems tiekėjams, jeigu tokie yra žinomi Perkančiajai organizacijai.
7.7. Bet kokia informacija, prašymai paaiškinti Pirkimo sąlygas, Pirkimo sąlygų paaiškinimai, pranešimai ar kitas Komisijos ir tiekėjo susirašinėjimas vykdomas tik CVP IS susirašinėjimo priemonėmis.  
8. PASIŪLYMO KAINOS ŠIFRAVIMAS
8.1. Tiekėjo pasiūlymas gali būti užšifruojamas. Tiekėjas, nusprendęs pateikti užšifruotą dokumentą, turi:
1) iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą; 
2) iki vokų su pasiūlymais atplėšimo procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą dokumentą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais). 
8.2. Iki vokų atplėšimo procedūros (posėdžio) pradžios tiekėjui nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti voke pateiktos informacijos, tiekėjo pasiūlymas atmetamas kaip neatitinkantis pirkimo dokumentuose nustatytų reikalavimų.
9. PRADINIO SUSIPAŽINIMO SU ELEKTRONINĖMIS PRIEMONĖMIS GAUTAIS PASIŪLYMAIS PROCEDŪRA
9.1. Pradinis susipažinimas su pasiūlymais vyksta CVP IS priemonėmis. Pradinis susipažinimas su elektroninėmis priemonėmis gautais pasiūlymais prilyginamas vokų atplėšimui, o pasiūlymai, pateikti CVP IS priemonėmis, prilyginami pasiūlymams, pateiktiems vokuose. 
9.2. Vokų su pasiūlymais atplėšimo procedūra atliekama tiekėjams ar jų įgaliotiems atstovams nedalyvaujant. Stebėtojai dalyvauti Komisijos posėdžiuose nėra kviečiami.
9.3. Pasiūlymų nagrinėjimo, vertinimo ir palyginimo procedūras atlieka Komisija (esant poreikiui pasitelkiami ekspertai), tiekėjams ar jų įgaliotiems atstovams nedalyvaujant.
10. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS
10.1. Atlikus pradinį susipažinimą su pasiūlymais, Komisija pasiūlymus nagrinėja tokiu eiliškumu:
10.1.1. įvertina EBVPD pateiktą informaciją ir ne vėliau kaip per 3 darbo dienas raštu CVP IS priemonėmis praneša apie šio patikrinimo rezultatus (EBVPD  netikrinami, jeigu visi tiekėjai pasiūlė per dideles kainas);
10.1.2. nagrinėja, vertina ir palygina tiekėjų pateiktus pasiūlymus, vadovaudamasi pirkimo dokumentuose nustatytomis sąlygomis (išskyrus tiekėjo pašalinimo pagrindus, kvalifikacijos reikalavimus); 
10.1.3. tikrina, ar tiekėjo pasiūlyta kaina neviršija pirkimui skirtų lėšų, nustatytų Perkančiosios organizacijos prieš pradedant pirkimo procedūrą;
10.1.4. tikrina ar nebuvo pasiūlyta neįprastai maža kaina ir ar tiekėjas pirkimo Komisijos prašymu pateikė raštišką tinkamą kainos pagrįstumo įrodymą;
10.1.5. įvertina galimai ekonomiškai naudingiausią pasiūlymą pateikusio tiekėjo aktualius dokumentus, patvirtinančius jo pašalinimo pagrindų nebuvimą, atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams;
10.2. Perkančioji organizacija, vadovaudamasi Viešųjų pirkimų įstatymo 55, 56 ir 57 straipsnių nuostatomis, laimėjusį nustato ekonomiškai naudingiausią pasiūlymą, jeigu tenkinamos visos šios sąlygos (tiekėjo, kuris negalėtų būti nustatytas laimėtoju pagal Pirkimo sąlygų 10.2 punkto nuostatas, pasiūlymas atmetamas):
10.2.1. pasiūlymas atitinka skelbime apie pirkimą ir pirkimo dokumentuose nustatytus reikalavimus, sąlygas ir kriterijus;
10.2.2. pasiūlymą pateikęs tiekėjas nėra pašalintas vadovaujantis Viešųjų pirkimų įstatymo 46 straipsniu (atitinkamai Pirkimo sąlygų 3.3 punktas);
10.2.3. pasiūlymą pateikęs tiekėjas atitinka pirkimo dokumentuose nustatytus kvalifikacijos reikalavimus pagal Viešųjų pirkimų įstatymo 47 straipsnį ir, kokybės vadybos sistemos ir aplinkos apsaugos vadybos sistemos standartus, reikalaujamus pagal šio įstatymo 48 straipsnį (atitinkamai Pirkimo sąlygų 3.7 punktas);
10.2.4. pasiūlymą pateikęs tiekėjas per Perkančiosios organizacijos nustatytą terminą patikslino, papildė, paaiškino informaciją, kaip nurodyta Viešųjų pirkimų įstatymo 45 straipsnio 3 dalyje (atitinkamai Pirkimo sąlygų 10.4 punktas);
10.2.5. pasiūlyta kaina neviršija pirkimui skirtų lėšų, nustatytų Perkančiosios organizacijos prieš pradedant pirkimo procedūrą. Jeigu ekonomiškai naudingiausiame pasiūlyme nurodyta kaina viršija pirkimui skirtas lėšas, nustatytas Perkančiosios organizacijos prieš pradedant pirkimo procedūrą, ir Perkančioji organizacija pirkimo dokumentuose nėra nurodžiusi pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti. Pirkimui skirtų lėšų suma, nustatyta ir užfiksuota Perkančiosios organizacijos rengiamuose dokumentuose prieš pradedant pirkimo procedūras, gali būti keičiama, kai ji nėra nurodyta pirkimo dokumentuose, Perkančiajai organizacijai ekonomiškai naudingiausiame pasiūlyme nurodyta kaina yra priimtina ir Perkančioji organizacija gali pagrįsti šios kainos priimtinumą ir suderinamumą su racionalaus lėšų naudojimo principu;
10.2.6. nėra Viešųjų pirkimų įstatymo 57 straipsnio 3 dalyje nustatytų aplinkybių.
10.3. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu ji nustato, kad pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.
10.4. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, Perkančioji organizacija privalo nepažeisdama lygiateisiškumo ir skaidrumo principų prašyti dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai ar duomenys dėl tiekėjo pašalinimo pagrindų nebuvimo, atitikties kvalifikacijos reikalavimams, tiekėjo įgaliojimas asmeniui pasirašyti paraišką ar pasiūlymą, jungtinės veiklos sutartis ir dokumentai, nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina. 
10.5. Vadovaudamasi Viešųjų pirkimų įstatymo 45 straipsnio 3 dalimi, Perkančioji organizacija gali prašyti dalyvių patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo, pateikto pirkimo metu, esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. Perkančioji organizacija, pasiūlymų vertinimo metu radusi pasiūlyme nurodytos kainos ar sąnaudų apskaičiavimo klaidų, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos ar sąnaudų. Taisydamas pasiūlyme nurodytas aritmetines klaidas, dalyvis gali taisyti kainos ar sąnaudų sudedamąsias dalis, tačiau neturi teisės atsisakyti kainos ar sąnaudų sudedamųjų dalių arba papildyti kainą ar sąnaudas naujomis dalimis. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis.
10.6. Tiekėjo pateiktų kvalifikacijos duomenų patikslinimai, pašalinimo pagrindų nebuvimą patvirtinantys dokumentai, pasiūlymo turinio paaiškinimai, pasiūlyme nurodytų aritmetinių klaidų pataisymai, neįprastai mažos kainos pagrindimo ir kiti dokumentai siunčiami Perkančiajai organizacijai CVP IS priemonėmis, ir susirašinėjimas vykdomas su Perkančiosios organizacijos nurodytu kontaktiniu asmeniu.  


[bookmark: _Hlk63429465]11. PASIŪLYMŲ VERTINIMAS


11.1. Perkančioji organizacija ekonomiškai naudingiausią pasiūlymą išrenka pagal kainą. Ekonomiškai naudingiausiu pasiūlymu laikomas mažiausios kainos pasiūlymas.
11.2. Pasiūlymuose nurodytos kainos bus vertinamos eurais.
12. SPRENDIMAS DĖL PIRKIMO SUTARTIES SUDARYMO
12.1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę ir laimėjusį pasiūlymą bei priima sprendimą sudaryti pirkimo sutartį. Pasiūlymai šioje eilėje surašomi ekonominio naudingumo mažėjimo tvarka. Pasiūlymų eilė nenustatoma, jei buvo gautas tik vienas pasiūlymas. Jeigu kelių pateiktų pasiūlymų yra vienodas ekonominis naudingumas, nustatant pasiūlymų eilę pirmesnis į šią eilę įrašomas tiekėjas, kurio vokas su pasiūlymu įregistruotas anksčiausiai. 
12.2. Suinteresuotiems dalyviams ne vėliau kaip per 3 darbo dienas CVP IS priemonėmis pranešama apie priimtą sprendimą nustatyti laimėjusį pasiūlymą, dėl kurio bus sudaroma Pirkimo sutartis, ir nurodoma nustatyta pasiūlymų eilė, laimėjęs pasiūlymas, tikslus pirkimo sutarties sudarymo atidėjimo terminas. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.
12.3. Pirkimo sutartis sudaroma nedelsiant, bet ne anksčiau negu pasibaigė pirkimo sutarties sudarymo atidėjimo terminas (10 kalendorinių dienų laikotarpis nuo pranešimo apie sprendimą nustatyti laimėjusį pasiūlymą išsiuntimo dienos). Pirkimo sutarties sudarymo atidėjimo terminas gali būti netaikomas, kai vienintelis suinteresuotas dalyvis yra tas, su kuriuo sudaroma pirkimo sutartis. 
12.4. Perkančioji organizacija sudaryti pirkimo sutartį siūlo tam dalyviui, kurio pasiūlymas pripažintas laimėjusiu.  Dalyvis, kurio pasiūlymas nustatytas laimėjęs, sudaryti pirkimo sutarties kviečiamas raštu, ir jam nurodomas laikas, iki kada jis turi sudaryti pirkimo sutartį.
12.5. Sudarant pirkimo sutartį, joje negali būti keičiama laimėjusio tiekėjo pasiūlymo kaina ar kitos sąlygos ir Pirkimo dokumentuose nustatytos Pirkimo sąlygos. 
12.6. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti, arba iki Perkančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį Viešųjų pirkimų įstatyme ir Pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, jeigu tenkinamos  Viešųjų pirkimų įstatymo 45 straipsnio 1 dalyje išdėstytos sąlygos.
12.7. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

13. PRETENZIJŲ IR SKUNDŲ NAGRINĖJIMO TVARKA

13.1. Tiekėjas, kuris mano, kad Perkančioji organizacija nesilaikė Viešųjų pirkimų įstatymo reikalavimų ir tuo pažeidė ar pažeis jo teisėtus interesus, turi teisę iki Pirkimo sutarties sudarymo pareikšti pretenziją Perkančiajai organizacijai dėl Perkančiosios organizacijos veiksmų ar priimtų sprendimų. Pretenzijos pateikimas yra privaloma ikiteisminė ginčo nagrinėjimo stadija. Ginčų nagrinėjimo tvarka numatyta Viešųjų pirkimų įstatymo VII skyriuje. 
14. INFORMAVIMAS APIE PIRKIMO PROCEDŪROS REZULTATUS
14.1.	Komisija, vadovaudamasi Viešųjų pirkimų įstatymo 58 straipsnyje numatytais terminais, CVP IS priemonėmis teikia informaciją apie: 
14.1.1. dalyviams ne vėliau kaip per 3 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, pateikia Viešųjų pirkimų įstatymo 58 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūros metu, santrauką, nurodo nustatytą pasiūlymų eilę, laimėjusį pasiūlymą ir tikslų atidėjimo terminą. Perkančioji organizacija nurodo priežastis, dėl kurių buvo priimtas sprendimas nesudaryti pirkimo sutarties, pradėti pirkimą iš naujo. 
14.1.2. gavusi dalyvio raštu pateiktą prašymą, ne vėliau kaip per 15 dienų nuo jo gavimo dienos išsamiai pateikia šią informaciją:
1) dalyviui, kurio pasiūlymas nebuvo atmestas, – laimėjusio pasiūlymo charakteristikas ir santykinius pranašumus, įskaitant kainą, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio pavadinimą;
2) dalyviui, kurio pasiūlymas buvo atmestas, – pasiūlymo atmetimo priežastis, įskaitant, jeigu taikoma, informaciją apie tai, kad buvo remtasi Viešųjų pirkimų įstatymo 45 straipsnio 4 dalies nuostatomis, o Viešųjų pirkimų įstatymo 37 straipsnio 6 ir 7 dalyse nurodytais atvejais – taip pat priežastis, dėl kurių priimtas sprendimas dėl nelygiavertiškumo arba sprendimas, kad paslaugos neatitinka nurodyto rezultatų apibūdinimo ar funkcinių reikalavimų.
14.3. Perkančioji organizacija Pirkimo sąlygų 14 punkte nurodytais atvejais negali teikti informacijos, jeigu jos atskleidimas prieštarauja informacijos ir duomenų apsaugą reguliuojantiems teisės aktams arba visuomenės interesams, pažeidžia teisėtus konkretaus tiekėjo komercinius interesus arba turi neigiamą poveikį tiekėjų konkurencijai.
15. PIRKIMO SUTARTIES SĄLYGOS
15.1. Pirkimo sutarties projektas – Pirkimo sąlygų 3 priedas.

Pirkimo sąlygų
2 priedas

PASIŪLYMAS

PATENTŲ INFORMACINĖS SISTEMOS APTARNAVIMO, PRIEŽIŪROS IR VYSTYMO PASLAUGŲ PIRKIMUI

________________
(Data)
____________________________
(Vieta)

	Paslaugų teikėjo pavadinimas
(Jeigu dalyvauja ūkio subjektų grupė, surašomi visi dalyvių pavadinimai)
	

	Paslaugų teikėjo adresas
	

	Įmonės kodas
	

	Už pasiūlymą atsakingo asmens vardas, pavardė
	

	Telefono numeris
	

	El. pašto adresas
	



1. Šiuo pasiūlymu pažymime, kad sutinkame su visomis Pirkimo sąlygomis, nustatytomis:
· atviro konkurso sąlygose;
· kituose pirkimo dokumentuose.

2. Teikdami šį pasiūlymą patvirtiname, kad į mūsų siūlomą kainą įskaičiuotos visos paslaugų suteikimo išlaidos ir visi mokesčiai, ir kad mes prisiimame riziką už visas išlaidas, kurias, teikdami pasiūlymą ir laikydamiesi Perkančiosios organizacijos reikalavimų, privalėjome įskaičiuoti į pasiūlymo kainą.
 Pagal techninėje specifikacijoje (Pirkimo sąlygų 1 priedas) nustatytas sąlygas suteiksime lentelėje nurodytas paslaugas, atskirai jas įkainodami ir pateikdami mūsų įmonės bendrą pasiūlymo kainą. Taip pat pažymime, kad siūlomos paslaugos, jų savybės visiškai atitinka pirkimo dokumentuose nurodytus reikalavimus:

	Eil. Nr.
	Paslaugų pavadinimas
	Mato
vnt.
	Kiekis
	1 mato vnt. kaina 
EUR (be PVM)
	Viso kaina EUR (be PVM)
	Viso kaina EUR (su PVM)

	1
	2
	3
	4
	5
	6 (4×5)
	7

	1. 
	Patentų informacinės sistemos aptarnavimas, priežiūra ir vystymas pagal 1 priedo reikalavimus
	1 val. 
	100 val./mėn.
	/įrašyti/
	/įrašyti/
	


  
* - Nurodytas minimalus įsigyjamų paslaugų kiekis, kurį Perkančioji organizacija įsipareigoja kas mėnesį išpirkti.  Šį kiekį viršijančios valandos bus perkamos už tą patį pasiūlyme nurodytą valandinį įkainį.


3. Ryšiams su perkančiąją organizacijai palaikyti skiriame ___________________ (nurodyti asmens vardą, pavardę, pareigas, kontaktinius telefonus). 

4. Vykdant sutartį pasitelksiu šiuos subtiekėjus (subteikėjus) *:
	Eil.Nr.
	Subtiekėjo (subteikėjo) pavadinimas ir pirkimo sutarties dalis, kuriai pasitelkiamas

	
	

	
	


*Pildyti tuomet, jei sutarties vykdymui bus pasitelkti subtiekėjai (subteikėjai).

5. Remsiuosi šių ūkio subjektų pajėgumais **:
	Eil.Nr.
	Nurodomas ūkio subjekto pavadinimas ir kokiems reikalavimams pagrįsti remiamasi jų pajėgumais 

	
	

	
	


**Pildyti tuomet, jei bus remiamasi ūkio subjektų pajėgumais.

6. Pildoma***, jei tiekėjas, kuris yra juridinis asmuo, turi kolegialų valdymo organą ar priežiūros organo narį (-ių) ar kitą (-ų) asmenį (-ų), turintį (-čių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, ar buhalterį (-ių) ar kitą (-ų) asmenį (-ų), turintį (-čių) teisę surašyti ir pasirašyti tiekėjo apskaitos dokumentus (VPĮ 46 str. 2 d. 2 p.)
	Vardas, pavardė, pareigos
	


*** tiekėjas (galimas laimėtojas) privalo pateikti dokumentus, patvirtinančius, kad šioje lentelėje nurodyti asmenys (jei nurodomi) neturi pašalinimo pagrindo, numatyto VPĮ 46 str. 1 d.

7. Kartu su pasiūlymu pateikiami šie dokumentai:

	Eil. Nr.
	Pateikto dokumento pavadinimas (rekomenduojama pavadinime vartoti žodį „Konfidencialu“)
	Dokumento puslapių skaičius

	
	
	

	
	
	

	
	
	


Pastaba. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra.


Pasiūlymas galioja iki termino, nustatyto pirkimo dokumentuose.

Pasirašydamas šią pasiūlymo formą, deklaruoju, jog visų kartu su pasiūlymu teikiamų dokumentų kopijos yra tikros.



	
	____________
	
	

	Pasiūlymą pasirašančio asmens pareigos
	Parašas
	Vardas pavardė
	










